《次韵陆承之岁暮述怀》
宋代·陈深

茝鸡晨先鸣，络纬夜虚织。物情固有殊，亦各竞时急。

遥遥丘中固，荆扉昼常闭。赋诗悲徂年，开卷怀往昔。

廓然一言得，不愿千金易。大江流汤汤，白日如过翼。

虚堂拂朱弦，再鼓三叹息。西山遗清风，颍水有奇迹。

勖哉望前修，猛志庶可及。自当葆天和，政不慕人益。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。